recursal/SuperWikiNEXT-32B huggingface dataset:
**שתל תת-עורי** הוא שינוי גוף אשר במהלכו מוכנס גוף תלת־ממדי מתחת לפני העור אשר מאפשר לגוף להחלים ובמהלך תהליך זה מתחת לעור נוצרות בליטות בצורה המבוקשת אשר נתפסות כאסתטיות בעיני המבצע. שתלים אלה עשויים פעמים רבות מסיליקון אשר מקבל את הצורה הרצוייה ביציקה או בגילוף. אנשים רבים אשר ביצעו הליך זה מצרפים את השתל לשינויי גוף נוספים על מנת ליצור אפקט דרמטי רצוי. ההליך מכונה גם שתל תלת־ממדי או באנגלית "pocketing".

היסטוריה
--------

שתל תת-עורי ראשון הושתל ב-1994. מקובל כי חלוץ תחום ההשתלות הוא Steve Haworth. בסטודיו הפירסינג שלו HTC Body Piercing, בפיניקס אריזונה. הוא ביצע לראשונה את ההליך כשביקשו ממנו צמיד. הוא הגיע למסקנה שהוא יכול לשים שרשרת של חרוזים מתחת לעור של הלקוחה שלו ליצור את האפקט שהיא חפצה בו. בהמשך, בשנת 1998המדען קווין ווריק ניסה להשתיל שבב RFID וכמו כן, השתלה של מערך אלקטרודות. מאז השתלות אלה, אומנים רבים ביצעו סוגים מגוונים של השתלות. בין אומנים אלה ניתן לציין בין השאר את סטלארק אשר לו אוזן מושתלת בזרועו.

סוגים
-----

קיימים שני סוגים עיקריים לשתלים, תת עורי ועורי. סוג נוסף אשר קיים הוא שתל מגנטי תת עורי.

### תת עורי

שתלים אשר באופן כולל טמונים בתוך הדרמיס. שתלים אלה מיועדים הן לצרכים אסטתים והן לצרכים רפואיים. בין השימושים הרפואיים שהשתל מסייע בהן הוא שחרור תרופות במשך זמן ארוך מתוך אמופלה אשר מושתלת תחת העור. מתן תרופה בצורה זו משמש בין השאר לתרופות למניעת הריון.

שתל תת-עורי בזרוע
מכשיר לביצוע שתל תת-עורי

קישורים חיצוניים
----------------

ויקישיתוף מדיה וקבצים בנושא **שתל תת עורי** בוויקישיתוף

הערות שוליים
------------

1. ↑  Norton, Quinn (8 מרץ 2006). "Body Artists Customize Your Flesh". *Wired Magazine*. נבדק ב-15 דצמ' 2007. `{{cite web}}`:  (עזרה)
2. ↑  Berry, Richard. "Seen my knuckle-duster, anywhere?". *Herald Sun*.
3. ↑  Warwick, K.; Gasson, M.; Hutt, B.; Goodhew, I.; Kyberd, P.; Andrews, B.; Teddy, P.; Shad, A. (2003). "The Application of Implant Technology for Cybernetic Systems". *Archives of Neurology*. **60** (10): 1369–73. doi:10.1001/archneur.60.10.1369. PMID 14568806.
4. ↑  Klintron (21 במאי 2007). "Third ear open". *Technoccult*. אורכב מ-המקור ב-20 באוגוסט 2007. נבדק ב-15 דצמ' 2007. `{{cite web}}`:  (עזרה)
5. ↑  "Implant Aftercare". The Church of Body Modification. אורכב מ-המקור ב-2007-12-10. נבדק ב-15 דצמ' 2007. `{{cite web}}`:  (עזרה)
6. ↑  Harrison,I. Warwick,K. and Ruiz,V. (2018), "Subdermal Magnetic Implants: An Experimental Study", Cybernetics and Systems, 49(2), 122-150.
7. ↑  Sirvin, Irving; Diaz, Soledad; Holma, Pentti; Alvarez-Sanchez, Francisco; Robertson, Dale N. (1983). "A Four-Year Clinical Study of NORPLANT Implants". *Studies in Family Planning*. **14** (6–7): 184–191. doi:10.2307/1965499. JSTOR 1965499. PMID 6414121.
**האיגוד הישראלי לעיבוד אינפורמציה** (בראשי תיבות: **איל"א**) היה ארגון של הפעילים בתחום המחשוב בישראל - עובדי מחשוב, חברות מחשוב וארגונים שהפעילו מחשבים. 

שורשי איל"א בארגון בשם "האיגוד למיכון משרדי" שהוקם ביוזמת המרכז למיכון משרדי, שהיה יחידת סמך של משרד האוצר לנושאי מיכון משרדי ומחשוב. ביולי 1962 שונה שמו של האיגוד למיכון משרדי ל"איגוד ישראלי לעיבוד נתונים" (בראשי תיבות: איל"ן). כיוון שהשם איל"ן שימש בעיקר ארגון אחר, שונה בשנת 1965 שמו של האיגוד ל"איגוד ישראלי לעיבוד אינפורמציה" (בראשי תיבות: איל"א), ובראשי תיבות אלה היה האיגוד מוכר בכל יתר שנותיו, גם לאחר ששינה את שמו לשם "האיגוד הישראלי לטכנולוגיית המידע".

שני מפעלים בולטים של האיגוד היו:

* כנס שנתי, שכלל תערוכה של ספקים בתחום המחשוב והרצאות מקצועיות שפורסמו בספר הכנס. הכנס הראשון נערך בדצמבר 1964 במכון ויצמן למדע ברחובות וכלל כ-400 משתתפים. כנסים נוספים התקיימו בעיקר בבנייני האומה בירושלים.
* ירחון בשם "מעשה חושב", שהחל לצאת לאור ביוני 1972 בעריכתו של פרופ' אביעזרי פרנקל, ופורסמו בו מאמרים בנושאי מחשוב, בעיקר של העוסקים בכך בישראל ומעט מאמרים מתורגמים.

קישורים חיצוניים
----------------

* עמירם שור, איל'א: האיגוד הישראלי לטכנולוגיית המידע, באתר "תולדות הדיגיטל בישראל"
* ארכיון גיליונות "מעשה חושב", באתר "תולדות הדיגיטל בישראל"

הערות שוליים
------------

1. ↑  מעשה חושב, כרך א גיליון 1, באתר "תולדות הדיגיטל בישראל"
הקבוצה בשנת 1912.
**OBAK** הוא שמו של **מועדון הספורט הבריטי של אודסה** (ברוסית: **Одесский британский атлетический клуб**, בראשי תיבות **ОБАК** בקירילית, מילולית: המועדון האתלטי הבריטי של אודסה) הייתה אחת מקבוצות הכדורגל הראשונות שפעלו ברוסיה בתקופת האימפריה הרוסית. היא נחשבה לאחת הקבוצות החזקות בתקופה שקדמה לפרוץ מלחמת האזרחים ושחקניה הרכיבו את נבחרת אודסה שזכתה באליפות האימפריה הרוסית בכדורגל, בתקופה שלא הייתה אליפות ארצית למועדונים אלא אליפות בין נבחרות הערים.

היסטוריה
--------

זה היה מועדון ספורט מהעיר אודסה, שנוסד בשנת 1878 על ידי העובדים הבריטיים של משרד הטלגרף המקומי והוא מהווה למועדון הכדורגל הוותיק ביותר שהוקם באוקראינה. מייסדי המועדון הם האזרחים הבריטיים הנרי ר. רוג'רס ווולטר קרפנטר.

הצו הרשמי לאשרור תקנון מועדון הכדורגל בשמו של ראש עיריית אודסה דאז אפולון גריגורייב, נחתם על ידי צ'ארלס סמית' במרץ 1907.

המועדון היה חלק מאגודת הספורט הבריטית של אודסה (OBAO), שעד 1907 כללה גם מועדוני קריקט וטניס. משחק הקריקט באודסה התקיים לראשונה באוגוסט 1881 בכיכר הסמוכה לגבעת המגפה. משחק שבו השתתפו נציגי המושבות האנגליות באודסה וגאלאץ והסתיים בניצחון אודסה. במשחק נכח גם המושל הכללי של אודסה, הנסיך אלכסנדר מיכאילוביץ' דונדוקוב-קורסקוב וראש העיר של אודסה גריגורי מרזאלי. ב-1884 נבנה באודסה מגרש כדורגל, אשר היה ממוקם בשדרות הצרפתיות שמול המבנה הנוכחי של אולפני הקולנוע של אודסה.

ב-1911 הקבוצה הייתה אחת המייסדות של ליגת הכדורגל של אודסה. המגרש הביתי של המועדון היה ממוקם באזור בכביש המזרקה הקטנה, סמוך לחופי הים השחור. בשנת 1913 מגרש הקבוצה היה היחיד בעיר שיכול היה לקיים משחק בתשלום והוא נבחר כמי שיארח את גמר אליפות האימפריה הרוסית בכדורגל.

נבחרת אודסה שזכתה באליפות 1913 הורכבה משחקני OBAK: גאטון, קאר, בלום, הוברט טאוננד וארנסט ג'ייקובס. בשנת 1917 הקבוצה פורקה, בעקבות פרוץ מלחמת האזרחים ברוסיה שבעקבותיה אזרחים זרים רבים עזבו את המדינה, ביניהם שחקני הקבוצה.

הישגים לפי עונה
---------------

| ליגת הכדורגל של אודסה |
| --- |
| עונה | משחקים | ניצחונות | שוויונות | הפסדים | שערים | ניקוד | מיקום | תארים / הערות |
| 1911 | 6 | 5 | 0 | 1 | 13-3 | 10 | 1 |  מחזיקת גביע מגזין הספורט |
| 1911/12 | 16 | 11 | 3 | 2 | 41-13 | 25 | 1 |  מחזיקת גביע ג'ייקובס |
| 1912/13 | 14 | 10 | 3 | 1 | 42-8 | 23 | 2 |  סגנית מחזיקת גביע מגן בוחאנוב |
| 1913/14 | 14 | 7 | 1 | 6 | 28-23 | 15 | 4 |  |
| 1914/15 | 16 | 7 | 2 | 7 | 16 | 6 |  |  |
| 1915/16 | 10 | 3 | 1 | 6 | 16-20 | 7 | 4 |  |
| 1916/17 | 10 | 8 | 3 |  |  |  |  | עקב פרוץ מלחמת האזרחים ברוסיה הקבוצה פורקה |

שחקנים ידועים
-------------

* ארנסט ג'ייקובס
* הוברט טאוננד
* סרגיי אוטוצ'קין

* הקבוצה בשנת 1912הקבוצה בשנת 1912
* הקבוצה בשנת 1914הקבוצה בשנת 1914

תארים
-----

* **אליפות אודסה:** 1911, 1912

ראו גם
------

* ספורט סנקט פטרבורג

לקריאה נוספת
------------

* Коршак, Юрий Фёдорович, Старый, старый, футбол, 1975
* Галинский, Борис Вениаминович, Черноморцы, 1969
* Усатюк, Юрий Иванович. Сто лет в Одессе, 2013
* "У истоков украинского футбола в Российской империи". www.kopanyi-myach.info.

קישורים חיצוניים
----------------

* מידע על הקבוצה באתר UkrSoccerHistory (באנגלית) (ברוסית) (באוקראינית)

הערות שוליים
------------

1. 1 2  תולדות הכדורגל ומקורות הכדורגל האוקראיני תחת האימפריה הרוסית (באוקראינית)
2. ↑  "У истоков украинского футбола в Российской империи". www.kopanyi-myach.info.
**אלפרד ויליאם האויט** (באנגלית: **Alfred William Howitt**‏; 17 באפריל 1830, נוטינגהאם – 7 במרץ 1908) היה אנתרופולוג, חוקר ארצות ומומחה בידיעת הטבע אוסטרלי.

ביוגרפיה
--------

אלפרד ויליאם האויט נולד בשנת 1830 בנוטינגהאם למשפחה של סופרים. קרוב משפחתו סידר לו עבודה במשרדי המכרות.

בשנת 1861 הוא הועמד בראש משלחת הצלה של משלחת שיצאה ממלבורן במטרה לחצות את אוסטרליה לכיוון צפון ולא הגיע ליעד. בספטמבר הוא נפגש עם ניצול היחיד של המשלחת וקבר את היתר במקום.

האויט ערך מספר מסעות נוספות ברחבי אוסטרליה. הוא אסף חומר בוטני רב והעביר אותו לידי פרדיננד פון מילר. הוא היה אנתרופולוג וחקר תרבות וחברה של ילידים אוסטרלים. חומר רב התקבל מויליאם ברק. את ממצאי מחקריו הוא פרסם בספר "Kamilaroi and Kurnai" ‏ (1879) ובספר The Native Tribes of South East Australia ‏ (1904).

על התרומה לקידום המדע אלפרד ויליאם האויט קיבל את מדליית קלארק (אנ') בשנת 1903 מטעם החברה המלכותית של ניו סאות' ויילס (אנ') ואת מדליית מילר (אנ') הראשונה בשנת 1904 מטעם האגודה האוסטרלית והניו זילנדית לקידום המדע (אנ'). בשנת 1906 הוא התקבל למסדר מיכאל הקדוש וג'ורג' הקדוש. מספר מקומות באוסטרליה נקראו על שמו.

קישורים חיצוניים
----------------

ויקישיתוף מדיה וקבצים בנושא **אלפרד ויליאם האויט** בוויקישיתוף
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279639305171
* ADB: howitt-alfred-william-510
* BnF: cb12468924s (data)
* Botanist: A.W.Howitt
* CiNii: DA1026347X
* DAAO: alfred-william-howitt
* GND: 1055252657
* ISNI: 0000 0000 8379 5275
* LCCN: n90655903
* NKC: jo2017967012
* NLA: 35209561
* NTA: 070561508
* SNAC: w6wq0ft8
* SUDOC: 03387686X
* Trove: 485804
* VIAF: 46859779
* WorldCat: lccn-n90655903

 |
**ג'ארד סקוט גילמור** (באנגלית: **Jared S. Gilmore**; נולד ב-30 במאי 2000)הוא שחקן אמריקאי הידוע בעיקר בזכות תפקידיו כהנרי מילס בסדרה עד עצם היום הזה וכבובי דרייפר בסדרה מד מן. בשנת 2012 הוא זכה בפרס האמן הצעיר לשחקן הטוב ביותר בסדרת טלוויזיה.

ביוגרפיה
--------

גילמור נולד בסן דייגו, קליפורניה.

למד שנתיים בבית ספר להכשרת שחקנים, דוגמנים, וזמרים ע"ש ג'ון רוברט פאוורס בסן דייגו. על פי וראייטי, גילמור החל את קריירת המשחק שלו שלא במתכוון, לאחר שהגיע לציידי כישרונות שהיו מעוניינים באחותו התאומה, טיילור. לאחר אודישנים רבים, השיג עבודות בדוגמנות ומשחק בפרסומות.

### תפקידים מרכזיים

בשנת 2009 לוהק גילמור לדמותו של בובי דרייפר, אותה גילמו שני שחקנים נוספים: אהרון ארט ומיקוול האקווי.

ב-2011 עזב גילמור את מד מן ולוהק לסדרה "עד עצם היום הזה". הוא גילם את דמותו של הנרי מילס, דמות ראשית בסדרה, במשך 6 עונות. יוצרי הסדרה, אדם הורביץ ואדי קיציס, אמרו על דמותו של הנרי כי היא דמות מורכבת מצד אחד, אך מצד שני מאוד רגישה. גילמור ענה מאוד על אופייה הנדרש של הדמות. לדבריו "אני מתחבר להנרי כיוון שאני גם בן 11 ויש לי דמיון טוב מאוד. אני נהנה להמציא ולשחק משחקים במציאות חלופית בעצמי".

פרסים
-----

בטקס פרסי האמן הצעיר מספר 33, זכה גילמור בפרס עבור הביצועים הטובים ביותר בסדרת טלוויזיה. בשנה שלאחר מכן היה מועמד בשנית לקבלת אותו פרס, אך לא זכה.

גילמור היה אחד משחקני מד מן כאשר הסדרה זכתה בפרס גילדת שחקני המסך על ביצוע מעולה של אנסמבל בסדרת דרמה בשנת 2010 לעונה 3.

קישורים חיצוניים
----------------

ויקישיתוף מדיה וקבצים בנושא **ג'ארד ס. גילמור** בוויקישיתוף
* ג'ארד ס. גילמור, ברשת החברתית טוויטר
* ג'ארד ס. גילמור, ברשת החברתית אינסטגרם
* ג'ארד ס. גילמור, במסד הנתונים הקולנועיים IMDb (באנגלית)
* ג'ארד ס. גילמור, באתר AllMovie (באנגלית)
* ג'ארד ס. גילמור, באתר Rotten Tomatoes (באנגלית)
* ג'ארד ס. גילמור, באתר MusicBrainz (באנגלית)

הערות שוליים
------------

1. ↑  Jared Gilmore, IMDb
2. 1 2

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012115245
* MusicBrainz: 62c1b067-f4b9-46f8-a3e2-5a19d9fbfd0d
* VIAF: 255744368
* WorldCat: lccn-no2012115245

 |
**דב פרידמן** (נולד ב-8 באוקטובר 1949) הוא שחקן וזמר ישראלי.

ביוגרפיה
--------

פרידמן נולד וגדל בשכונת יד אליהו בתל אביב. הוא שירת בצה"ל בגרעין נח"ל. לאחר שירותו הצבאי למד בבית הספר לאמנויות המשחק "בית צבי" בין השנים 1970-1973.

בסיום השנה הראשונה ללימודיו בבית צבי, קיבל פרידמן תפקיד קטן אך זכור בסרט "מציצים" שיצא ב-1972 בבימויו של אורי זוהר ובכיכובו של אריק איינשטיין בו שיחק את "הבלונדי".

כעבור שנה מסיום לימודיו, כיכב פרידמן בסרט "חכם גמליאל" שיצא ב-1973 בבימויו של יואל זילברג ובהשתתפות שחקנים מוכרים כגון יוסי בנאי, מירי אלוני, יוסי פולק, אושיק לוי, אביבה גר ונחום שליט. בסרט הוא מגלם את דמותו של עוזי.

ב-1974 הצטרף ליידיש קונסט טייאטר, שהקים בנימין צמח, ושיחק בין היתר בהצגה "האוצר" ביחד עם אידה קמינסקה ואברהם מור. בנוסף שיחק את הרוצח בהצגה "עליזה מזרחי" בתיאטרון השדרה.

פרידמן הופיע גם בתפקידי אורח בסרטים הוליוודיים כמו "החליל הדומם" (1979) בכיכובם של דייוויד קאראדין וכריסטופר לי, ובסרט "סהרה" (1983) בכיכובה של ברוק שילדס, בו שיחק נהג מרוצים שוודי.

ב-1981 פתח פרידמן את מגזין "טורבו", מגזין מוטורי למכוניות ואופנועים שהיה הראשון מסוגו בארץ.
ב-1982 שיחק בסרט "כביש ללא מוצא" בבימויו של יקי יושע ובכיכובם של גילה אלמגור ויהורם גאון.

בין השנים 1992-1999 עבד פרידמן בעיתון "ידיעות אחרונות" בתור יועץ פרסום. בין 1995-1996 השתתף בתפקיד אורח ב-8 פרקים בסדרה "המונה דופק" בבימויו של יקי יושע ובהשתתפות ענת עצמון, עמוס לביא ושמוליק קראוס. בין השאר השתתף בתפקידי אורח בסרט "אור" (2004) לצד רונית אלקבץ, בסדרה "כחול עמוק" (1997) ו"אגדת דשא" (2006).

ב-2007 שיחק בסרט "המוסד הסגור" בבימויו של אלון גור אריה, בתפקיד מישה, קצין המודיעין.

פרידמן גרוש ואב לשלושה.

קישורים חיצוניים
----------------

* דב פרידמן, במיזם "אישים" לתיעוד היצירה הישראלית
* דב פרידמן, במסד הנתונים הקולנועיים IMDb (באנגלית)
שער הגיליון האחרון של "התמים", שנדפס בשנת תרצ"ח, 1938
**התמים** היה כתב עת שיצא על ידי איגוד תלמידי התמימים – האיגוד של תלמידי ובוגרי ישיבות תומכי תמימים של חסידות חב"ד. כתב העת יצא לאור בוורשה בשנים תרצ"ה-תרצ"ח (1934-1938). סה"כ יצאו שמונה גליונות של "התמים", עד שהוצאתו לאור נפסקה עקב פרוץ מלחמת העולם השנייה.

הגיליונות יצאו לאור בברכת אדמו"ר הריי"צ. כפי שנכתב בפתח הגיליון הראשון, מטרת הגליונות היו להיות כתריס בפני העיתונים וכתבי העת הרבים ששטפו אז את הרחוב היהודי, וחשפו אותו לדעות שליליות לדעת עורכי הגיליון, וכן להוות במה שתאחד את תלמידי הישיבה שנתפזרו במהלך השנים ברחבי העולם.

הרוב המוחלט של החומר שנדפס בשמונת הקבצים שיצאו הוא תורני-חסידי. המדורים בעלונים היו : המיוחדים לכך: אגרות קודש; שערי חסידות; שערי תורה; חידושי תורה; שערי ישיבה; דברי ימי החסידים. בקבצים נדפסו גם כתבי יד מאדמור"י חב"ד הקודמים, כתבי יד שנמצאו בגניזה החרסונית, ומכתבים עכשוויים מהאדמו"ר הריי"צ.

את מדור 'שערי חסידות' ערך מזכירו של הריי"צ ר' יחזקאל פייגין, את מדור 'שערי תורה' ערך ר' יהודה הבר מראשי הישיבה (שניהם נספו בשואה). העורך הכללי היה ר' שמואל זלמנוב, שבאותם ימים ניהל את הישיבה בפועל.

בשנת תשל"א, הוציאה הוצאת קה"ת את שמונת עלוני התמים, בדפוס צילום, בשני כרכים.

משנת תשס"ג החלה הוצאת בית משיח בשיתוף עם ארגון את"ה העולמי להוציא גליונות ברוח דומה תחת אותו השם במתכונת דו חודשית.

קישורים חיצוניים
----------------

* איגוד תלמידי התמימים, **התמים**, באתר היברובוקס
* הרב יהושע מונדשיין, מה"אח" עד "כפר חב"ד", סקירה ומבט על עיתוני חב"ד בעבר ובהווה, באתר שטורעם
**ג'ון הארדי "ג'וק" רובסון** (באנגלית: **John Hardy "Jock" Robson**;‏ 15 באפריל 1899–1995) היה שוער כדורגל סקוטי.

קריירה
------

רובסון נולד בעיירה הסקוטית אינרליית'ן, ושיחק בעמדת השוער למרות שלא היה גבוה. בזמן מלחמת העולם הראשונה שירת ברגימנט הצבא הבריטי סיפורת' היילנדרס; לאחר שחזר לביתו בתום המלחמה שיחק במועדון המקומי וייל אוף ליית'ן. בנובמבר 1921 הוא הוחתם על ידי ארסנל, ובתחילת דרכו היה השוער השלישי לאחר ארנסט ויליאמסון וסטיבן דאן. רובסון היה שוער נמוך ולא מנוסה, וסיכוייו לשחק בהרכב הראשון היו נמוכים. אולם, לאחר שוויליאמסון ודאן הפגינו יכולת נמוכה הוא ערך את הופעת הבכורה שלו במשחק מול בולטון וונדררס ב-26 בדצמבר 1922. המשחק הסתיים בניצחון 5-0 לטובת ארסנל, ורובסון שמר על מקומו בהרכב.

רובסון השתתף בשאר משחקי עונת 1922/1923, וב-12 משחקים הוא לא ספג שער. בעונה וחצי שלאחר מכן הוא היה השוער הראשון של ארסנל; המועדון לא דורג בצמרת הליגה באותה תקופה, והיה על סף ירידה לליגת המשנה ב-1924 וב-1925, כאשר אחת הסיבות להישארותו היא יכולתו הטובה של רובסון. אולם, החל מסוף 1924 נאלץ רובסון לחלוק את אפודת השוער הראשון עם השוער החדש דן לואיס.

הוא החל את עונת 1925/1926 בתפקיד השוער הראשון, אך הקריירה שלו בארסנל התקרבה לסיומה לאחר שהמאמן החדש הרברט צ'פמן החתים את ביל הרפר בנובמבר 1925. הופעתו האחרונה הייתה בניצחון 5 - 2 על מנצ'סטר סיטי ב-7 בנובמבר 1925. את שארית העונה הוא העביר בקבוצת המילואים של ארסנל, ובאוגוסט 1926, לאחר 101 משחקים בכל המסגרות, עזב את ארסנל ועבר לבורנמות' אנד בוסקומב אתלטיק. בבורנמות' הוא שיחק במשך מספר שנים, ובסך הכל ביותר מ-40 משחקי ליגה.

לקריאה נוספת
------------

* ג'ף האריס וטוני הוג, Arsenal Who's Who,‏ Independent UK Sports,‏ 1995 (מסת"ב 1-899429-03-4)
**ג'וסט ואן דייק** (באנגלית: **Jost Van Dyke**) הוא הקטן מבין ארבעת איי הבתולה הבריטיים מהווים חלק מאיי הבתולה שבין האוקיינוס האטלנטי והים הקריבי.

גאוגרפיה
--------

שטחו של האי כ-8 קמ"ר והוא ממוקם כ-8 ק"מ צפון מערבית לטורטולה ו-8 ק"מ צפונית לסנט ג'ון שבאיי הבתולה של ארצות הברית.
האי הררי, ונוצר כתוצאה מהתפרצויות געשיות. הנקודה הגבוהה באי היא גבעת רואוץ' (Roach Hill) שגובהה 321 מטרים.

היסטוריה
--------

האי התגלה לראשונה על ידי כריסטופר קולומבוס בעת מסעו השני בשנת 1493. מקור שמו של האי בשודד הים ההולנדי הוסט ואן דייק (Joost van Dyk) אשר השתמש באי כמקום מחבוא.

דמוגרפיה וכלכלה
---------------

בשנת 1991 נערך סקר אשר מצא כי באי מתגוררים 140 תושבים. בשנים שלאחר מכן פותחו מערכות החשמל והכבישים באי, ובשנת 2008 נערך סקר נוסף, בו נמצא כי באי מתגוררים 297 תושבים, כאשר קרוב למחצית מהאוכלוסייה (46%) הם בני פחות מ-35, ו-70% הם בני פחות מ-50.

כלכלת האי מתבססת ברובה על תיירות. אל האי ניתן להגיע באמצעות סירות או מעבורות מהאיים טורטולה וסנט תומאס.

היישוב העיקרי באי הוא "הנמל הגדול" (Great Harbour) בו נמצאים הפאבים ומקומות הבילוי, ובסמוך לו מצויים חופי הרחצה של האי.

קישורים חיצוניים
----------------

ויקישיתוף מדיה וקבצים בנושא **ג'וסט ואן דייק** בוויקישיתוף
* מפת האי
* תיאור האי ב"ויקינסיעות".
* ג'וסט ואן דייק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10037001
* VIAF: 315168031
* WorldCat (עם VIAF): 315168031

 |
**ג'וקסיה** (שם מדעי: ***Juxia***) הוא סוג נכחד של יונק צמחוני מפריט פרסה ממשפחת ההירקודונתיים, אשר חי באסיה של אמצע עד סוף האאוקן שלפני 41.1 עד 37.7 מיליון שנה מזמננו. המאובנים שלו התגלו בסין במחוזות חנאן ומונגוליה הפנימית ובצפון הודו והוא הוגדר ב-1964. הסוג הכיל 2 מינים: *Juxia sharamurenense* ו-*Juxia borissiaki*.

מאפיינים
--------

הג'וקסיה היה קרוב משפחה של הפרצרתריום שהיה גדול היונקים היבשתיים ועלה על משקל של 20 טון. הוא היה קטן ממנו, בגודל של סוס ממוצע והיה בעל צוואר גבוה כמו של ג'ירף. הגולגולת שלו הייתה ארוכה עם לסתות ארוכות וצרות ושפתיים עבות לרוחבם. השיניים שלו היו ארוכות וחרוטיות בעלות חריצים והם לא התאימו ללעיסה של צמחייה קשיחה כמו עשב אלא יותר לאכילה של עלים או שרכים.

פרסתן זה חי ביערות גשם שהיו שופעים בעבר לאורך סין והודו. נמצאו מספר מאובנים מקובצים שלו, אך לא ברור מהם אם הוא חי בקבוצות גדולות שחי בגפו והממצאים נבעו מפגיעה שקברה פרטים רבים יחדיו. היו לו רגליים ארוכות וחזקות שהועילו בבריחה מהירה מטורפים, כמו רגלי הג'ירפות.

ככל הנראה הוא היה מאבותיו של הקרנף הענק ושל יונקים דומים, אשר החל לגדול יותר ויותר לאורך היערות הקדומים של הפלאוגן.

קישורים חיצוניים
----------------

ויקישיתוף מדיה וקבצים בנושא **ג'וקסיה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**ויקראם אמבאלאל סַארַאבְּהַאי** (בגוג'ראטית: **વિક્રમ અંબાલાલ સારાભાઇ** ‏, 12 באוגוסט 1919 - 31 בדצמבר 1971) פיזיקאי ומהנדס הודי, אבי תוכנית החלל של הודו.

סאראבהאי כמייסד מוסדות מחקר מדעיים
----------------------------------

במהלך פעילותו המדעית והמינהלית, יזם סאראבהאי והקים 43 מוסדות מחקר, פיתוח ומדע ברחבי הודו. בתקופות מסוימות עמד במקביל בראש מספר ניכר של מוסדות מחקר אלה. כחלק מהשנה הגיאופיזית הבינלאומית (1958-1957) הקים סאראבהאי מכון לחקר הקרינה הקוסמית, בהרי קשמיר.

סאראבהאי ותוכנית החלל ההודית
----------------------------

סאראבהאי נחשב לאבי תוכנית החלל של הודו. בכוח מנהיגותו והכריזמה שלו, הצליח לשכנע את הדרגים הפוליטיים בהודו לתמוך בהקמתה. סאראבהאי הקים את מרכז החלל הראשון בהודו, בו מצויים מתקני ייצור, שליטה, בקרה ושיגור.

סאראבהאי עמד על כך שהודו זקוקה לעצמאות בחלל, קרי פיתוח לוויינים מייצור עצמי, משגרים ומערכות שליטה ובקרה. ציטוט מדברים שאמר משמש כמוטו לסוכנות החלל ההודית עד היום, ומופיע במקורות רבים, כולל פרסומים של סוכנות החלל ההודית, תערוכות וכנסים בנושאי חלל:

> 
> There are some who question the relevance of space activities in a developing nation. To us, there is no ambiguity of purpose. We do not have the fantasy of competing with the economically advanced nations in the exploration of the moon or the planets or manned space-flight. But we are convinced that if we are to play a meaningful role nationally, and in the community of nations, **we must be second to none in the application of advanced technologies to the real problems of man and society**.
> 
> 
> 
>

מרכז החלל ויקראם סאראבהאי
-------------------------

מרכז החלל הגדול והחשוב ביותר של הודו נקרא על שמו של סאראבהאי. במרכז זה מתבצעות רוב עבודות המחקר והפיתוח בתחום החלל בהודו, אך לא שיגורים לחלל.

פרסים והוקרה
------------

הנחתת על הירח, כחלק ממשימת צ'אנדריאן 2, נקראת ויקראם, על שמו.

קישורים חיצוניים
----------------

ויקישיתוף מדיה וקבצים בנושא **ויקראם סאראבהאי** בוויקישיתוף

* ויקראם סאראבהאי, באתר פרויקט הגנאלוגיה במתמטיקה
* ביוגרפיה של סאראבהאי, באתר הפדרציה הבינלאומית לאסטרונאוטיקה(הקישור אינו פעיל)
* ויקראם סאראבהאי, באתר אנציקלופדיה בריטניקה (באנגלית)

הערות שוליים
------------

1. ↑  ISRO TO LAUNCH CHANDRAYAAN-2 IN JANUARY 2019; PROBE TO ORBIT MOON BEFORE LANDING אתר firstpost.com, מתאריך 13 באוגוסט 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278381805171
* GND: 119560461
* ISNI: 0000 0000 6317 8878
* LCCN: n89287718
* MGP: 91588
* NLA: 35475699
* SNAC: w69g89qm
* SUDOC: 080095534
* Trove: 966613
* VIAF: 27884331
* WorldCat: lccn-n89287718

 |
**וילפריד איימריק ג'וסלין זירי זאהיבו** (בצרפתית: **Wilfried Aimeric Jocelyn Ziri Zahibo**; נולד ב-21 באוגוסט 1993) הוא כדורגלן מהרפובליקה המרכז-אפריקאית המשחק בעמדת הקשר האחורי.

קריירת מועדונים
---------------

זאהיבו במרסיי וגדל בגוואדלופ. בשנת 2008 הצטרף למחלקת הנוער של סטה הצרפתית וכעבור שנתיים הצטרף לזו של אז'אקסיו. בעונת 2011/2012 הצטרף לקבוצת המילואים של המועדון של המועדון ששיחק בליגה החמישית. ב-5 בינואר 2013 ערך את הופעת הבכורה שלו בקבוצה הבוגרת של המועדון נגד רואן במסגרת הקופה דה פראנס ואף הבקיע את שער השוויון בדקה ה-88.

באוגוסט 2013 חתם בפונפראדינה מהליגה הספרדית השנייה והושאל מיידית לפואנלברדה מהליגה השלישית. ב-25 באוגוסט 2013 ערך את הופעת הבכורה שלו בקבוצה בתיקו 0-0 נגד ברקלדו.

ב-23 בינואר 2014 חתם בוולנסיה והצטרף לקבוצת המילואים. יומיים לאחר מכן ערך את הופעת הבכורה שלו בקבוצה בהפסד 3-0 לאולימפיק דה צ'טיבה. ב-16 בדצמבר 2015 ערך את הופעת הבכורה בקבוצה הבוגרת בניצחון 0-2 נגד ברקלדו במסגרת גביע המלך הספרדי. ב-14 בינואר 2016 הבקיע את שער הבכורה שלו בקבוצה הבוגרת בניצחון 0-3 נגד גרנדה.

ב-8 ביולי 2016 זאהיבו חזר לליגה השנייה בספרד כאשר חתם בז'ימנסטיק טרגונה. ב-21 באוגוסט ערך את הופעת הבכורה שלו בקבוצה בתיקו 2-2 נגד לוגו. ב-5 בינואר 2018 שוחרר מהמועדון.

ב-11 בינואר 2018 חתם בניו אינגלנד רבולושן מה-MLS. ב-3 במרץ ערך את הופעת הבכורה שלו בקבוצה בהפסד 2-0 לפילדלפיה יוניון. ב-6 באפריל כבש את השער הראשון שלו בקבוצה בניצחון 0-4 נגד מונטריאול אימפקט. בסוף השנה נכלל בנבחרת האולסטאר לקראת המשחק נגד יובנטוס.

ב-17 באוגוסט 2020 הצטרף ליוסטון דינמו. ב-2 בספטמבר ערך את הופעת הבכורה שלו בקבוצה בניצחון 0-3 נגד מינסוטה יונייטד.

ב-17 באפריל 2021 זאהיבו חתם בדאנדוק מליגת העל האירית. 3 ימים לאחר מכן, ערך את הופעת הבכורה שלו בקבוצה בתיקו 1-1 נגד דרי סיטי.

קריירה בינלאומית
----------------

בזירה הבינלאומית היו לזאהיבו 4 אפשרויות לייצוג בין לאומי: צרפת מולדתו, גוואדלופ בה גדל, חוף השנהב מולדת אימו והרפובליקה המרכז-אפריקאית מולדת אביו.

באוקטובר 2019 זומן לראשונה לסגל נבחרת הרפובליקה המרכז-אפריקאית וכעבור חודש ערך את הופעת הבכורה שלו בנבחרת בניצחון 0-2 נגד בורונדי.

קישורים חיצוניים
----------------

ויקישיתוף מדיה וקבצים בנושא **וילפריד זאהיבו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וילפריד זאהיבו"**.
**ATC** (או: A Touch of Class) הייתה להקת פופ שפעלה בגרמניה. כל ארבעת חבריה נפגשו בשנת 1998 על הסט של המחזמר "Cats" בגרמניה, ושם החליטו להקים את הלהקה.

שנות פעילותה
------------

השיר הראשון שלהם "(Around The World (La La La La La" (אנ'), שיצא בשנת 2000, היה מקום ראשון בגרמניה במשך שישה שבועות. בנוסף, השיר הגיע לרשימת 40 הלהיטים הגדולים בארצות הברית ובריטניה. השיר אף כיכב בפרסומת לג'נרל אלקטריק בארצות הברית. השיר הוא חידוש של השיר "Pesenka" (אנ') של הלהקה הרוסית "רוקי וורך!", שהייתה אחת להקות הפופ המצליחות ביותר בסוף שנות ה-90 ברוסיה. בשיר הופק על ידי אלכס כריסטנסן. בשנת 2007 להקה בשם BeFour הוציאה חידוש לשיר תחת השם "Magic Melody".

ב-6 בפברואר 2001 יצא האלבום הראשון של הלהקה "Planet Pop" וזכה בפרס למוזיקה ל'הריקוד הטוב ביותר'. חלק מהשירים של האלבום נכתבו על ידי אלכס כריסטנסן.

להקות עם קול דומה הצליחו באירופה, אבל ATC ידועים בעיקר בזכות הלהיט הראשון שלהם.

בשנת 2003 שמה של הלהקה שונה ל-A Touch Of Class והם הוציאו את אלבומם השני "Touch The Sky". שלושה סינגלים יצאו בעקבות האלבום, אך הם לא הצליחו. לכן, בשנת 2003 הלהקה התפרקה וכל אחד הלך לדרכו.

דיסקוגריפיה
-----------

### אלבומי אולפן

* 2001: *Planet Pop*
* 2003: *Touch The Sky*

קישורים חיצוניים
----------------

* 

* אתר האינטרנט הרשמי של ATC
* ATC, סרטונים בערוץ היוטיוב

* ATC, באתר אייטונס (באנגלית)

* ATC, באתר ספוטיפיי

* ATC, באתר סאונדקלאוד (באנגלית)

* ATC, באתר Last.fm (באנגלית)

* ATC, באתר AllMusic (באנגלית)

* ATC, באתר MusicBrainz (באנגלית)

* ATC, באתר דיזר

* ATC, באתר Yandex.Music (ברוסית)

* ATC, באתר Discogs (באנגלית)

* ATC, באתר Songkick (באנגלית)

* ATC, באתר Genius

* ATC, באתר SecondHandSongs

* ATC, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13943388r (data)
* GND: 10324460-8
* ISNI: 0000 0000 9013 6454
* LCCN: n87106258
* MusicBrainz: 408b2a33-d229-46a5-a361-0667bc616e34
* NKC: mzk2008466655
* NLA: 35261451
* VIAF: 124177368
* WorldCat: lccn-n87106258

 |
**כחל רחב-מקור** או **כחל צהוב-מקור** (שם מדעי: ***Eurystomus glaucurus***) הוא מין של עוף ממשפחת הכחליים החי בטבע באפריקה שמדרום לסהרה ובאי מדגסקר למעט בשטחי אקלים צחיח.

תיאור
-----

אורכו של הכחל 29-30 ס"מ והוא בעל מקור גדול בצבע צהוב עם קצה מעוקל, ראש גדול וזנב ארוך. נוצות הגוף חומות עם פנים, גרון וחזה ורודים עזים, שולי הכנפיים כחולים והזנב תכול. מתחת המקור צומח מעטה נוצות המזכיר מעט זקן ועל הראש ישנם נוצות פרועות. העיניים גדולות ושחורות וסביבם עובר פס כהה עד המקור. הכחל משמיע צרצורים עזים.

הכחל שוכן באזורי חורשה וסוואנה טרופיים ולעיתים גם בג'ונגל אך לא בשטחים צחיחים מאוד. הוא מצוי בין ענפים נמוכים או עמודים ועליהם מתצפת בדומה לחנקן על טרף אפשרי. הטרף העיקרי שלהם הוא חרקים שונים כולל נחילי נמלים וטרמיטים. במקרים בהם יש הרבה מזון יימצאו יחד מעל 100 כחלים. נקבת הכחל מקננת בנקרות טבעיות בעצים, בהם היא מטילה 2-3 ביצים.

מין זה נצפה לראשונה בישראל בספטמבר 2019 בחוף אשקלון. ככל הנראה מדובר בפרט תועה מאחר שזו לא התפוצה הרגילה של המין.

### תת-מינים

* Eurystomus glaucurus aethiopicus
* Eurystomus glaucurus afer
* Eurystomus glaucurus suahelicus
* Eurystomus glaucurus glaucurus

קישורים חיצוניים
----------------

ויקישיתוף מדיה וקבצים בנושא **כחל רחב-מקור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  כחל רחב-מקור באתר הרשימה האדומה של IUCN
2. ↑  לפי אתר הצפרות הישראלי
3. ↑  לראשונה בישראל: כחל מאפריקה הגיע לביקור באתר ynet
**פיגוע הדריסה בכיכר צה"ל** הוא פיגוע דריסה שהתרחש בכיכר צה"ל בירושלים ב-22 בספטמבר 2008. מחבל שנהג במכונית BMW שחורה דרס הולכי רגל. 17 בני אדם, רובם חיילים שהיו בסיור, נפצעו בפיגוע. קצין שהיה בקבוצת החיילים ירה למוות במפגע, שהתנגש בקיר.

הפיגוע
------

ב-22 בספטמבר, סמוך לשעה 23:00, המחבל קאסם אל-מוגרבי, בן 19, תושב הכפר ג'בל מוכבר שבמזרח ירושלים, נסע ברכב מסוג BMW ליד כיכר צה"ל. כשעבר במקום הבחין בחיילים מחיל התותחנים שהיו בסיור סליחות ועמדו על אי תנועה, ודרס אותם ומספר עוברי אורח נוספים. הפצועים פונו להדסה עין כרם ולבית החולים שערי צדק.

סגן מפקד פלוגה בגדוד "דרקון" של התותחנים ירה למוות במחבל.

לאחר הפיגוע טענה משפחתו של המחבל שאין מדובר בפיגוע אלא בתאונת דרכים, והאשימו את כוחות הביטחון כי רצחו אותו בדם קר.

לאחר חקירה ראשונית התברר שקאסם אל-מוגרבי, בן למשפחה אמידה, רצה להינשא לבת דודתו, ואחרי שסירבה לקח רכב משפחתי ללא אישור, כאשר אין לו רישיון נהיגה והחליט לבצע פיגוע דריסה.

קאסם אל-מוגרבי לא היה מוכר למשטרה ולדברי משפחתו אינו משתייך לשום ארגון פוליטי.

### תגובות

שר הביטחון אהוד ברק וסיעות הימין קראו להרוס את ביתו של המחבל. ב-2012 אישר בג"ץ את הריסת הבית.

קישורים חיצוניים
----------------

* ערוץ 2: פיגוע דריסה בכיכר צה"ל, אתר יוטיוב, 22.9.2008
* ערוץ 10: פיגוע דריסה בכיכר צה"ל, אתר יוטיוב, 22.9.2008

הערות שוליים
------------

1. ↑  וייס, אפרת (2008-09-22). "פיגוע דריסה בירושלים: 17 בני אדם נפצעו". *Ynet*. נבדק ב-2023-07-06.
2. ↑  ערוץ 2, אתר חדשות (2008-09-22). "פיגוע דריסה נוסף בירושלים: מחבל בב.מ.וו שחורה פגע בקבוצת חיילים". *Globes*. נבדק ב-2023-07-06.
3. ↑  פיגוע דריסה בירושלים: 17 בני אדם נפצעו, באתר כלכליסט - www.calcalist.co.il, ‏2008-09-23
4. 1 2  רה"מ: "אי אפשר למנוע פיגועים בירושלים" - וואלה! חדשות, באתר וואלה!, ‏2008-09-23
5. ↑  בג"ץ אישר את ההחלטה להרוס את בית הוריו של מבצע פיגוע הדריסה בי-ם בשנת 2008 - פסקדין, באתר www.psakdin.co.il
פירוש נוסף ערך זה עוסק בארגון. אם התכוונתם לעיר, ראו אודסה.
**ODESSA** ‏(***O**rganisation **d**er **e**hemaligen **SS**-**A**ngehörigen* בגרמנית: ארגון חברי אס אס לשעבר) הוא שמה של רשת סודית, שנוסדה בסיום מלחמת העולם השנייה על ידי קציני אס אס נאצים שנותרו בחיים, ומטרתה לעזור ולחלץ חברי האס אס ובכירים נאצים מדין האומות לאחר המלחמה.

תולדות הרשת
-----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
מטרת הרשת הייתה יצירת קשר והברחתם של אותם חברי אס אס שנערכו אחריהם חיפושים. רוב חברי הקבוצה עזבו לכיוון אמריקה הדרומית ומדינות ערביות. לארגון היו קשרים בארגנטינה, ברזיל, גרמניה, ותיקן, מצרים, ספרד, שווייץ. מספר חוקרים טוענים כי נאצים בכירים שנמלטו לאמריקה הדרומית נעזרו בחברי הארגון, בהם היו אדולף אייכמן, יוזף מנגלה, אריך פריבקה, אריברט היים, אדוארד רושמן וכנראה רבים נוספים. אוטו סקורצני, הכומר אלויס הודאל ונאצים אחרים נחשדו בקשר עם הקבוצה.

ארגון שעסק בהימלטות הנאצים מוזכר בספריהם של מספר חוקרים על הנאצים, חלקם, דוגמת שמעון ויזנטל, קראו לו "אודסה" ואחרים, כמו ההיסטוריון הישראלי מיכאל בר-זוהר, טענו שהוא נקרא נתיבי העכברושים, ויכול להיות ש"אודסה" הסתפחה אליו.

בתרבות
------

* ארגון אודסה עמד במרכז ספרו של פרדריק פורסיית' "תיק אודסה", שיצא לאור ב-1972. ב-1974 עובד הספר לסרט על ידי רונלד נים.

ארגון זה מוזכר בסרט תפנית גורלית, שהופק ב-1989 בבימויו של איאן שארפ, וגם בספרה של אורה מורג "בחזרה אל הבונקר".

ראו גם
------

* מבצע פייפרקליפ

לקריאה נוספת
------------

> 
> 
> * Goñi, Uki (2002): *The Real Odessa: Smuggling the Nazis to Perón’s Argentina.* New York; London: Granta Books. מסת"ב 1-86207-581-6 (hardcover); מסת"ב 1-86207-552-2 (paperback, 2003)
> * Infield, Glenn (1981) *Secrets of the SS.* New York: Stein and Day, מסת"ב 0-8128-2790-2
> * Lee, Martin A. (1997): *The Beast Reawakens.* Boston, MA: Little, Brown and Company. מסת"ב 0-316-51959-6
> * Manning, Paul (1980) *Martin Bormann: Nazi in Exile.* Lyle Stuart, Inc. מסת"ב 0-8184-0309-8
> * Sereny, Gitta (1974): *Into That Darkness. From Mercy Killings to Mass Murder.* Republished (1983) as *Into That Darkness: An Examination of Conscience.* New York: Vintage. מסת"ב 0-394-71035-5
> * Wechsberg, Joseph (1967): *The Murderers Among Us.* New York: McGraw Hill. LCN 67-13204
> 
> 
> 
>

קישורים חיצוניים
----------------

* El Mundo, *A la caza del ultimo Nazi* (בספרדית)
* סרט על המחתרת מערוץ ההיסטוריה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296670905171
* GND: 4729396-2
* LCCN: no2006082713
* NKC: xx0053238
* SUDOC: 176466339
* VIAF: 121871250
* WorldCat: lccn-no2006082713

 |
אימפריה שנת 1932 (25 כ"ס)
אימפריה TA-9, שנת 1937
אימפריה TA-8, שנת 1948
לוגו של חברת אימפריה, (על דגם IMG קבריולה שנת 1929)
**אימפריה** (**Imperia Automobiles**) היא חברה בלגית לייצור כלי רכב. החברה נוסדה ב-1906 ופעלה עד 1948.

בשנת 2009 שב המותג של מכונית ספורט היברידית.

היסטוריה
--------

המכוניות הראשונות אשר ייצרה החברה היו של 3,000 סמ"ק, 4,900 סמ"ק ו-9,900 סמ"ק. הדגמים הראשונים של החברה עוצבו על ידי מעצב הרכב הגרמני פול הנזה (Paul Henze).

ב-1910 התמזגה חברת "אימפריה" עם חברת Springuel (יצרני כלי רכב בלגיים משנת 1907–1912).

ב-1921 נבנו מכוניות עם מנוע של 5,600 סמ"ק אשר הוחלפו במנועי 4 צילינדרים 3,000 סמ"ק, 32 שסתומים. בשנת 1937 נבנו מנועי 6 צילינדרים, 1,624 סמ"ק.

במשך 4 שנים השתלטה חברת אימפריה על שלושה יצרני רכב בלגיים: בשנת 1927 השתלטה על חברת "Métallurgique" (חברה לייצור כלי רכב בלגיים (1898 - 1928), בשנת 1929 השתלטה על חברת "Compagnie Nationale Excelsior" (חברה לייצור מכוניות בלגיות אשר נוסדה בשנת 1904), ובשנת 1931 השתלטה על חברת "Fabrique d'armes Émile et Léon Nagant" (נוסדה בשנת 1859).

ב-1934 התמזגה חברת אימפריה עם חברת מינרבה, אבל בשנת 1939 החברות התפצלו.

ב-1948 נסגר המפעל.

תמונות
------

* אימפריה TA 7 שנת 1937אימפריה TA 7 שנת 1937
* אימפריה TA 7 שנת 1937, קבריולטאימפריה TA 7 שנת 1937, קבריולט
* אימפריה שנת 1935אימפריה שנת 1935
* אימפריה IMG, קבריולט שנת 1929אימפריה IMG, קבריולט שנת 1929
* אימפריה דגם TA-8, שנת 1948 - לוח הבקרהאימפריה דגם TA-8, שנת 1948 - לוח הבקרה
* אימפריה TA-9, שנת 1937אימפריה TA-9, שנת 1937
* אימפריה TA-9, שנת 1937אימפריה TA-9, שנת 1937
* אימפריה RACmai, שנת 2012אימפריה RACmai, שנת 2012

ראו גם
------

* מינרבה (יצרנית רכב)

לקריאה נוספת
------------

* אימפריה - מכוניות קונספט (Imperia Automobiles, un concept)

קישורים חיצוניים
----------------

ויקישיתוף מדיה וקבצים בנושא **אימפריה** בוויקישיתוף
* 

* אתר האינטרנט הרשמי של אימפריה
* מוזיאון אימפריה, באתר יוטיוב (9:00 דקות) (בצרפתית)
יודנלאגר בקרקוב
יודנלאגר בקרקוב
**יודנלאגר**, בקיצור **יולאג** (בגרמנית: **Judenlager** או **Julag**, בעברית: "**מחנה היהודים**") היה מחנה ריכוז ארעי, שהוקם ליהודים על ידי הנאצים בתקופת מלחמת העולם השנייה, לרוב בסמוך לאתרי מגוריהם (בתחילת המלחמה) ואחר כך בסמוך לאתרי גטאות ולאחר שחוסלו, בדרך כלל בשטח מצומצם של אותו גטו.

היסטוריה
--------

להבדיל ממחנות העבודה הרגילים (**Arbeitslager**) שהעסיקו מיליוני בני אדם בשטח "הרייך השלישי", לא הוקמו היודנלאגרים לכתחילה מטרות תמיכה במאמץ המלחמתי הגרמני, אלא כפתרון זמני עד למימוש השמדת היהודים ("הפתרון הסופי") לאוכלוסיית המחנה.

עם זאת, המונח הגרמני **Zwangsarbeitslager** (בגרמנית: מחנה עבודות כפייה) היה משותף למחנות הכפייה השונים וכלל בתוכו גם את היולאגים.

ביולאגים לא הייתה הנהלה יהודית עצמאית (יודנראט) כפי שהייתה בגטאות הגדולים, והמחנות התנהלו בפיקוח ופיקוד גרמניים ישירים, שנעזרו במשתפי פעולה מהאוכלוסייה המקומית.

מחנות עבודה אלו חוסלו במהלך השנים 1945-1943 ויושביהם נרצחו בדרכים שונות, או נשלחו למחנות השמדה.

מחנות מסוג זה היו בערי מזרח-אירופה, למשל:

* לבוב (מינואר 1943)
* טרנופול
* קרקוב

מחנות בעלי אופי דומה התקיימו גם בגרמניה עצמה, שם נועד המחנה להיות שלב מעבר לפני השילוח מזרחה למחנות ההשמדה, ולרוב היה התפתחות של בתי היהודים (judenhäuser - הגטאות שהקימו הנאצים בגרמניה עצמה). 

בין היולאגים בגרמניה היו:

* מילברטסהופן (Milbertshofen) - מחנה שהוקם במינכן, ותיפקד כמחנה עבודה מ-17 במרץ 1941 ועד 19 באוגוסט 1942.
* מחנה הללרברג (Hellerberg) בדרזדן, פעל בין נובמבר 1942 עד מרץ 1943
* קלן
* אסן

קישורים חיצוניים
----------------

* על יודנלאגר בלבוב, **האנציקלופדיה של הגטאות**, באתר יד ושם
* על יודנלאגר בברלין, אילזה סוניה טוצקה (Ilse Sonja Totzke), באתר יד ושם
* Semlin Judenlager 1941-1942
אין תמונה חופשית
**נדין בומר ימיני** היא כוריאוגרפית ישראלית המשמשת כמנהלת האמנותית של להקת המחול "נדין אנימטו".

ביוגרפיה
--------

נולדה בניו יורק, שם החלה את לימודי המחול באקדמיה ABT. לאחר מכן קיבלה מלגה לבית הספר הגבוה Alvin Ailey.

עם חזרתה לארץ בגיל ההתבגרות, גויסה נדין בומר להוראת מחול לילדים ונוער בקשיים. 

הוראתה ההומוריסטית והיצירתית זיכתה אותה במענק לימודים שבו השתמשה לפתח את אהבתה לתנועה.

בשנים האחרונות, פתחה נדין שפה תנועתית חדשה הנקראת "קינטיקה".

סגנונה הייחודי של נדין ושיטת הוראה שלה נלמדים ב-15 בתי ספר שונים ברחבי ישראל, במכללה האקדמית לחינוך - סמינר הקיבוצים, ובסדנאות מאסטר ברחבי אירופה מדי שנה.

בשנת 1990 ייסדו בומר ובן זוגה זיו ימיני את המרכז למחול "קצב הגוף".

בשנת 2003 הקימה את האקדמיה למחול "נדין".

במהלך השנים זכו בוגרי האקדמיה בפרסים ראשונים בתחרויות בינלאומיות באירופה עם כוריאוגרפיות קצרות של בומר, אשר היוו גרסה צעירה ליצירות להקת "נדין אנימטו" שהוקמה מאוחר יותר, בשנת 2009.

ה"אנימטו" הוא ז'אנר חדש בתחום התיאטרון-מחול וזהו סגנונה הייחודי של להקת "נדין אנימטו". בומר יוצרת דמויות אותנטיות וסיטואציות בהשראת עולם האנימציה, תוך שימוש בשפת ה"קינטיקה". 

בשנת 2007 קיבלה בומר הכרה ממשלתית ותמיכה ממשרד המדע, התרבות והספורט לשיטה ואקדמיה "נדין". באותה שנה הוזמנה נדין עם היצירה "מנימיישן" לבכורה בינלאומית בפירנצה, איטליה.

הלהקה מופיעה ומוזמנת לפסטיבלי מחול גדולים בארץ ובעולם. נדין בומר מציגה את סגנונה הייחודי על במות אלו ומקבלת כבוד ותשבחות על שפת התנועה החדשנית שלה ועל הכוריאוגרפיות השנונות.

פסטיבלים ופרסים
---------------

* 2013: מנימיישן - מקום שני בתחרות לכוריאוגרפיה ברומא, נדין בומר -הכוריאוגרפית הטובה ביותר, "פרימיו רומא דנצה", איטליה.
* 2013: "הדרבי" מוזמן לפסטיבלים בגרמניה, ארצות הברית וצ'כיה.
* 2012: "קולנוע אמריקאי" – פסטיבל עכו לתיאטרון אחר, ישראל.
* 2012: "מנימיישן" מוזמן לפסטיבל בינלאומי במיאמי, ארצות הברית.
* 2011: "מנימיישן" – פסטיבל עכו לתיאטרון אחר, ישראל.
* 2010: "קולנוע אמריקאי" זכה מקום ראשון בפסטיבל "בלט דה טוסקן" בפירנצה, איטליה.
* 2010: "מנימיישן" – זכה בפרס "חביבי הקהל" בתחרות "נו באלט" בגרמניה.
* 2009: "מנימיישן" בפסטיבל בינלאומי לתיאטרון, סיביו, רומניה.
* 2007: בכורה עולמית של "מנימיישן" בפסטיבל "בלט דה טוסקן" באיטליה.
* 2007: "בס סטופ" ו"גוספל" זכו מקום ראשון בפסטיבל "בלט דה טוסקן" באיטליה.
* 2006: "קנדי מן" השתתף בפסטיבל "מחול לוהט", ישראל.
* 2005: "נבט" – השתתף בפסטיבל "מחול לוהט", ישראל.
* 2005: "קלונינג" השתתף בפסטיבל "אופוס בלט" וזכה מקום 2 בקטגוריה ג'אז מודרני.
* 2004: "אמה" השתתף בפסטיבל "מחול לוהט" – סוזן דלל, ישראל.
* 2000-2004: השתתפות בפסטיבל בפירנצה, איטליה וזכייה במקום 1.
* 1996-1999: השתתפות בפסטיבל פרייבורג, גרמניה וזכייה במקומות 1 ו-2 על כוריאוגרפיה וביצוע.
**אנדראה אלבר פייר קסיראגי** (בצרפתית: **Andrea Albert Pierre Casiraghi**; נולד ב-8 ביוני 1984) הוא הבן הבכור של קרולין, נסיכת הנובר וסטפנו קסיראגי המנוח, הנכד הבכור של רנייה השלישי, נסיך מונקו והשחקנית האמריקאית גרייס קלי.

הוא הרביעי בסדר הירושה לכתר נסיכות מונקו, לאחר בני דודיו התאומים ואימו.

רקע משפחתי
----------

קסיראגי נולד ב-8 ביוני 1984 בבית חולים הנסיכה גרייס במונקו, אותו בית חולים בו נולדו אחיו שרלוט ופייר. קסיראגי נקרא על שם חבר ילדות של אביו, דודו אלבר וסבא רבא שלו מצד האב, הנסיך פייר.

הסנדקים של קסיראגי הם דודתו מצד האם, הנסיכה סטפני ודודו מצד האב, מרקו קסיראגי. ב-3 באוקטובר 1990 נהרג אביו של קסיראגי בתאונת שיט.

לאחר מותו של האב, העבירה הנסיכה קרולין את המשפחה לכפר סן רמי דה פרובאנס שבדרום בצרפת ובהמשך לפריז, זאת בכוונה למזער, כלל שניתן, את חשיפת המשפחה לתקשורת.

ב-1999 נישאה אימו לארנסט אוגוסט, נסיך הנובר והביאה לעולם את אחותו למחצה, אלכסנדרה, נסיכת הנובר.

חינוך וקריירה
-------------

משגדל בעיקר בצרפת, קיבל קסיראגי את תעודת הבגרות שלו מבית הספר הבינלאומי בפריז בדצמבר 2002. 

הוא למד תקופה מסוימת באוניברסיטת מקגיל במונטריאול, קנדה, וסיים את התואר הראשון שלו באמנות חזותית ויחסים בינלאומיים באוניברסיטה האמריקאית בפריז.

בין השנים 2007 ל-2009 למד קסיראגי בניו יורק סיטי, שם קיבל את התואר השני שלו ביחסים בינלאומיים. לאחר מכן עשה את ההתמחות שלו בשגרירות קטר בצרפת.

חיי משפחה
---------

ביולי 2012 פרסמה הנסיכה קרולין הודעה כי בנה אנדראה קסיראגי וחברתו מזה שבע שנים, טטיאנה סנטו דומינגו מאורסים. 

ב-21 במרץ 2013 לזוג נולד בנם הראשון, אלכסנדר אנדראה סטפנו "סאשה" קסיראגי בלונדון, אנגליה. היות שלא היו נשואים בעת הולדת הבן, בנם לא נכלל בסדר הירושה לכתר, אולם בעקבות נישואי הזוג לאחר מכן, הוא נמצא במקום החמישי בסדר הירושה לכתר.

קסיראגי וסנטו דומינגו נישאו בטקס אזרחי ב-31 באוגוסט 2013 במונקו. טקס דתי נערך מאוחר יותר ב-1 בפברואר 2014 בשווייץ. בתם השנייה אינדיאה (India) נולדה ב-12 באפריל 2015 בלונדון, אנגליה.

קסיראגי דובר צרפתית, איטלקית, אנגלית וגרמנית.

קישורים חיצוניים
----------------

ויקישיתוף מדיה וקבצים בנושא **אנדראה קסיראגי** בוויקישיתוף

הערות שוליים
------------

1. ↑  Stefano Casiraghi, 30, Husband Of Caroline of Monaco, Is Killed
2. ↑  אנדראה קסיראגי ב-Hello Magazine
3. ↑  Andréa Casiraghi au nom de l'amitié". *Point du Vue* (in French). June 2007. Retrieved 9 February 2012.
4. ↑  "Andrea Casiraghi... Revealed". *crushable.com*. 5 July 2011. Retrieved 10 February 2012.
5. ↑  Son of Monaco's Princess Caroline getting married
6. ↑  Tatiana Santo Domingo gets married in Valentino couture wedding gown
7. ↑  A little princess! Monaco heir Andrea Casiraghi and wife Tatiana Santo Domingo welcome a baby girl
שלט הסבר על קרב אל בורג' בגבעת התיתורה במודיעין
חיילי חטיבת יפתח עם משוריין הלגיון שחוסל בפאתי אל בורג'
**קרב אל בורג'** היה קרב שנערך במלחמת העצמאות ב-16 ביולי 1948 באזור הכפר הערבי אל בורג' (גבעת התיתורה באזור מודיעין של ימינו), בין כוחות חי"ר ומשוריינים של הלגיון הערבי ובין כוחות של הגדוד השלישי (גדוד הגליל) של חטיבת יפתח. תוצאת קרב זה, שהסתיים בתבוסת הלגיון, קבעה את תוואי שביתת הנשק עם ירדן באזור. הגבול היה בתוקף עד למלחמת ששת הימים.

לאחר כיבוש לוד והסרת המצור על בן שמן במבצע דני, נעו כוחות חטיבת יפתח מזרחה וב-15 ביולי 1948 כבשו את הכפר ברפיליה (כיום בתחום העיר מודיעין).

בליל 15 ביולי 1948 לאחר שכבשו את הכפר הערבי ברפיליה נעו כוחות יפתח מזרחה וכבשו את הכפר ביר מעין (בתחומי רעות של ימינו) ואת הכפר אל בורג'. המטרה הייתה להתקדם מזרחה לעבר צומת בית סירא בכביש לטרון–רמאללה ובכך לנתק את הכוח הירדני שהיה בלטרון מהעיר רמאללה. מפקד הלגיון ג'ון באגוט גלאב עמד על איום זה וכבר ב-16 ביולי 1948 פקד על התקפה משולבת של משוריינים ורגלים.

לוחמי יפתח התכוננו להתקפה. הם בנו עמדות בבתי הכפרים ובאל בורג' בנו עמדות לנשק אנטי טנקי מסוג פיא"ט. תותח 65 מ"מ (נפוליאונצ'יק) ומרגמות 81 מ"מ קודמו לעמדות ממערב לשני הכפרים.

התקפת הלגיון השתהתה והחלה בשעות אחר הצהרים כשהחיילים התוקפים מתקדמים ופניהם מול השמש כשהם משמשים מטרה ברורה ללוחמי חטיבת יפתח.

בשעה 17:30 הבחינו חיילי יפתח בטור של 12 משוריינים נושאי תותח ואחריהם משאיות מובילות חיילים. המשוריינים התקרבו לאל בורג' ופתחו באש. המשוריין הראשון נפגע מפגז פיא"ט ונעצר. המשוריין השני ניסה לחלצו אך גם הוא נפגע מפגז פיא"ט. חיילי החי"ר של הלגיון התקרבו לאל בורג בחיפוי המשוריינים. המגינים נצרו את אשם עד שהגיעו התוקפים לטווח של כ-50 מטר מבתי הכפר. אז פתחו באש וההסתערות נבלמה כשחיילי הלגיון סובלים אבדות כבדות. התוקפים נערכו להתקפה נוספת אבל התותחים והמרגמות הצליחו לפגוע במספר משוריינים ולהסב אבדות לרגלים התוקפים. ניסיון ההתקפה השני נשבר ב-19:20 והאש פסקה ב-20:30.

לחטיבת יפתח היו שלושה הרוגים ושבעה פצועים. אבדות הלגיון הגיעו ל-30 הרוגים ו-50 פצועים. שישה משוריינים של הלגיון נותרו במקום, מהם שניים ראויים לשימוש.

בהסכם שביתת הנשק עם ירדן נקבעו קווי שביתת הנשק באזור זה לפי תוצאות הקרב הזה.

לקריאה נוספת
------------

* אלחנן אורן: **בדרך אל העיר, מבצע דני**, הוצאת מערכות, 1976
ביצי גיבתון לבן-גרון, אוסף מוזיאון טולוז
 *Emberiza rustica latifascia*
**גיבתון לבן-גרון** (שם מדעי: *Emberiza rustica*) הוא מין של ציפור שיר ממשפחת הגיבתוניים.

בישראל הוא חולף נדיר ביותר, ולרוב נצפה בין אוקטובר לדצמבר. הוא היה מזדמן קבוע עד לסוף שנות ה-90, אך מאז התצפיות בו הלכו והתמעטו, למעט סתיו 2021 אז נצפו באופן חריג ארבעה פרטים שונים ועוד פרט אחד שהתגלה בינואר של אותו חורף.

שם הסוג *Emberiza* הוא מ-*Embritz,* גיבתון בגרמנית עתיקה. שם המין הספציפי *rustica* הוא מלטינית ומשמעותו "כפרי, פשוט".

הוא מקנן ברחבי צפון האזור הפלארקטי. הוא מין נודד; חורף בדרום מזרח אסיה, יפן, קוריאה ומזרח סין, וגם מזדמן נדיר למערב אירופה.

הוא מקנן בחורש מחטני רטוב. התטולה מורכבת מארבע עד שש ביצים מוטלות בקן בתוך שיח או על הקרקע. מזונו מורכב בעיקר מזרעים, וכאשר מאכיל צעירים, חרקים.

גיבתון זה דומה בגודלו לגיבתון סוף. יש לו חלקים תחתונים לבנים עם צדדים חלודיים, רגליים ורודות ומקור ורדרד. לזכר בלבוש קיץ ראש שחור עם גרון לבן, ועורף וחזה חלודיים.

לנקבה גב חום מפוספס בכבדות ופנים חומות עם עורף בהיר. היא דומה לגיבתון סוף נקבה, אך יש לה פסי צד אדמדמים, עורף ערמוני ומקור ורדרד, לא אפור.

קישורים חיצוניים
----------------

ויקישיתוף מדיה וקבצים בנושא **גיבתון לבן-גרון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  גיבתון לבן-גרון באתר הרשימה האדומה של IUCN
2. ↑  גיבתון לבן-גרון, פורטל צפרות - אתר הצפרות הישראלי, באתר www.birds.org.il
3. ↑  Jobling, James A. (2010). *The Helm Dictionary of Scientific Bird Names*. London, United Kingdom: Christopher Helm. pp. 145, 344. ISBN 978-1-4081-2501-4.
**גיבתון אפור** (שם מדעי: *Emberiza cineracea*) הוא מין של ציפור ממשפחת הגיבתוניים. מין זה תואר לראשונה על ידי כריסטיאן לודוויג ברהם.

בישראל הוא חולף נדיר אך קבוע במשך כמה שבועות באביב וניתן לצפות בו בשומרון, הר עמשא, בקעת הירדן, אילת, וברמת הגולן. תת-המין *cineracea* מעט יותר נפוץ, ואילו תת-המין *semenowi* גם מופיע, אך נדיר יותר ונצפה רק באביב.

תפוצה
-----

הוא מקנן בדרום טורקיה ובדרום איראן, וחורף סביב הים האדום בצפון מזרח אפריקה ובתימן. ישנן אוכלוסיות בודדות בלבד בגבולות אירופה, באיים בים האגאי.

בית גידול
---------

הגיבתון האפור מקנן במדרונות הרים סלעיים ויבשים.

תיאור
-----

הגיבתון האפור גדול יחסית (16–17 ס"מ), בעל צורה מוארכת וזנב ארוך עם פינות לבנות. הוא פחות מפוספס מרוב הגבתונים הטיפוסיים ויש לו מקור חיוור ועבה. גבו אפרפר עם סימנים כהים מאופקים בלבד, ולכנפיים גוון חום יותר.

ראשו של הזכר הבוגר צהוב עמום, עם קו שפם בהיר יותר וגרון. בתת-המין המופיע בדרום מערב טורקיה, *E. c.* *cineracea* החלקים התחתונים אפורים; בעוד לתת-המין *E. c. semenowi* חלקים תחתונים צהובים.

הנקבות בגווני אפור חום מלמעלה עם גרון לבנבן וצבע צהוב רק בפס השפם. לצעירים בטן חיוורת וחלקה עם פסים על החזה.

התנהגות
-------

בדומה לגיבתונים אחרים, הגיבתון האפור ניזון בעיקר מזרעים. הוא אוכל חרקים במיוחד כאשר מאכיל את הצעירים שלו. התטולה האופיינית שלו היא של שלוש ביצים.

קישורים חיצוניים
----------------

ויקישיתוף מדיה וקבצים בנושא **גיבתון אפור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  גיבתון אפור באתר הרשימה האדומה של IUCN
2. ↑  גיבתון אפור, פורטל צפרות - אתר הצפרות הישראלי, באתר www.birds.org.il
**גיבתון לבן-כיפה** (שם מדעי: *Emberiza leucocephalos*) הוא מין של ציפור שיר במשפחת הגיבתוניים. הוא נפוץ ברצועת רוחב ארוכה, החל מאירופה במערב, דרך מרכז אסיה, הרי ההימלאיה ומונגוליה עד ליפן במזרח.

בישראל חורף נדיר ומקומי למדי בצפון הארץ, בין ינואר לאמצע פברואר, בעיקר בגליל ובגולן. נצפה לעיתים קרובות בלהקות מעורבות עם גיבתונים צהובים.

אטימולוגיה
----------

שם הסוג *Emberiza* הוא מ-*Embritz,* גיבתון בגרמנית עתיקה. שם המין הספציפי *leucocephalos* הוא מיוונית עתיקה *leukos*, "לבנים", ו-*kephalos*, "ראש".

תיאור ושירה
-----------

ביצי גיבתון לבן-כיפה בעלות הסימנים דמויי השיער האופיינים לסוג. אוסף מוזיאון טולוז
גיבתון לבן-כיפה הוא ציפור מוצקה באורך 16–17.5 סנטימטר, עם מקור עבה של אוכלי זרעים. לזכר בלבוש קיץ כיפה ולחיים לבנים, מצח וגרון ערמוניים, וגב חום מפוספס בכבדות. הנקבה יותר פשוטה בצבעיה ומפוספסת יותר בחלקיה התחתונים. הניצוי הבלוי דומה לזה של גיבתון צהוב, רק כשכל הצהוב מוחלף בלבן. השירה והקריאות דומים לאלה של הגיבתון צהוב.

בית גידול
---------

גיבתון לבן-כיפה מתקנן בחלק גדול של אסיה הממוזגת, נודד דרומה למרכז אסיה, צפון הודו ודרום סין בחורף. הוא נפוץ בשטחים פתוחים של שיחים או עצים מפוזרים, כולל שטחים מעובדים; אך יש לו העדפה גדולה יותר ליער פתוח (בדרך כלל אורנים) מאשר הגיבתון הצהוב הקרוב אליו. זהו מזדמן נדיר למערב אירופה, אך לעיתים קרובות חורף בצפון מזרח איטליה ובטוסקנה.

### ניצוי של בן-כלאיים גיבתון לבן-כיפה × גיבתון צהוב

בני-כלאיים בין גיבתון לבן-כיפה וגיבתון צהוב מראים תערובת של תכונות.

יש ספק עם זכרים שנראים כגיבתונים לבני-כיפה טהורים המציגים שוליים ראשוניים צהובים. בעבר, בבריטניה, נחשבו אלה כבני-כלאיים בפוטנציה, ולא התקבלו על ידי ועדת הציפורים הנדירות הבריטית. עם זאת, מאז 2004, BBRC רואה בציפורים אלו מקובלות אם הן עומדות גם בתנאים הבאים:

* קדמת העין חייבת להיות ערמונית, לא שחורה או אפורה
* הגרון חייב להיות בעל צבע ערמוני נרחב, ללא פס שפם כהה או קו תת-שפם חיוור
* פס הגבה צריך להיות ערמוני או אפור, אך לא לבן
* אסור שיהיה צהוב על הראש, או בכל מקום אחר מלבד השוליים הראשוניים

תזונה וקינון
------------

מזונו של גיבתון לבן-כיפה מורכב בעיקר מזרעים, אך הוא מאכיל את צעיריו בחרקים. הקן נמצא על הקרקע. בתטולה ארבע עד שש ביצים, עליהן סימנים דמויי שיער האופייניים לגבתונים.

קישורים חיצוניים
----------------

ויקישיתוף מדיה וקבצים בנושא **גיבתון לבן-כיפה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  גיבתון לבן-כיפה באתר הרשימה האדומה של IUCN
2. ↑  גיבתון לבן-כיפה, פורטל צפרות - אתר הצפרות הישראלי, באתר www.birds.org.il
3. ↑  Jobling, James A. (2010). *The Helm Dictionary of Scientific Bird Names*. London, United Kingdom: Christopher Helm. pp. 145, 223. ISBN 978-1-4081-2501-4.
4. ↑  British Birds 97(11):620–621